title: "Wjetnam"
text: "Wjetnam, amtelk det Sosialistisk Republiik Wjetnam (\u00fc\u00fcb Wjetnameesk: Vi\u1ec7t Nam () of C\u1ed9ng h\u00f2a x\u00e3 h\u1ed9i ch\u1ee7 ngh\u0129a Vi\u1ec7t Nam ()) as en lun uun a s\u00fc\u00fcduast faan Aasien. Uun a nuurd leit Schiina, uun a uast det S\u00fc\u00fcdschineesk Sia, uun a s\u00fc\u00fcdwaast lei a Golf faan Thailun an Kambodscha an uun a nuurdwaast leit Laos. At lun hee 96.208.984 lidj (2019). At hoodsteed faan't lun as Hanoi.\n\nGeografii\n\nGeograafisk Laag\nWjetnam leit twesken 23\u00b0 22' an 08\u00b0 25' (faan nuurd tu s\u00fc\u00fcd) 102\u00b0 08' an 109\u00b0 30' (faan waast tu uast). At lun dialt grensen m\u00e4 trii lunen: det lingst grens wurt m\u00e4 Laos (2130 km) an det kurtst m\u00e4 Kambodscha (1228 km) diald. Det dialt uk en 1281 km lung grens m\u00e4 Schiina. A eeg faan't lun as (saner eilunen) 3444 km lung. At lun hee uk f\u00f6l eilunen; det gratst diarfaan as Ph\u00fa Qu\u1ed1c (589,27 km\u00b2), wat f\u00f6\u00f6r a s\u00fc\u00fcdeeg faan Kambodscha leit.\n\nSteeden\nD\u00f6n tjiin gratst steeden uun't lun san:\n\nIndialing faan Ferwalting\nAt lun hee fiiw munisipaliteeten (Hanoi, Ho Chi Minh Steed, C\u1ea7n Th\u01a1, \u0110\u00e0 N\u1eb5ng an H\u1ea3i Ph\u00f2ng) an aacht-en-f\u00f6ftig prowinsen.\n\nHistoore\nFaan 1802 wurd at lun faan a keiser faan det Nguy\u1ec5n-D\u00fcnastii regiaret. Frankrik besaatet d\u00f6n trii lunsdialen faan Wjetnam, Cochinschiina, Annam an Tongking, uun det 19. juarhunert. D\u00f6n trii lunsdialen wurd 1884 ferianigt, am dial faan det fraans\u00f6\u00f6sk kolonii Fraans\u00f6\u00f6sk Indoschiina tu wurden. At lun wurd faan 1940 tu 1945 faan Jaapaan besaat. Efter en krich twesken Frankrik an det Vi\u1ec7t Minh wurd at lun 1954 suwereen an iin uun tau lunen, Nuurd-Wjetnam an S\u00fc\u00fcd-Wjetnam, diald. Kurt diarefter begand uun S\u00fc\u00fcdwjetnam en \u00f6ler krich twesken det komunistisk Vi\u1ec7t c\u1ed9ng an't regiaring faan S\u00fc\u00fcdwjetnam, wat faan d\u00f6n Ferianigt Stooten an \u00f6ler lunen holpen wurd. 1975 wurd d\u00f6n tau lunen welerferianigt, \u00fc\u00fcs Nuurdwjetnam Saigon (Ho Chi Minh Steed faan n\u00fc) naam.\n\nKwelen"